Kombinacia liekov
Dobry den. Môzem uzit Nalgesin S 275mg pti bolesti zuba ak uzivam Siofor 850 , Dicartil a Telmisartan Actavis 40mg? Ďakujem
Dobrý deň.
Ďakujeme za Vašu otázku.
Pri súčasnom užívaní liek Nalgesin zvyšuje riziko zníženia účinnosti liekov Telmisartan a Dicartil. Tento účinok je závislý na veľkosti dávky a dĺžky podávania lieku Nalgesin. V prípade súčasného užívania je potrebné pravidelné monitorovanie krvného tlaku. Zvýšená opatrnosť je potrebná hlavne u starších ľudí a pacientov s ochorením obličiek.
Súčasné užívanie liekov Nalgesin a Siofor môže nežiaduco ovplyvňovať funkciu obličiek. Z tohto dôvodu je potrebná konzultácia s lekárom.
Rovnaké účinky možno očakaváť aj v prípade ostatných liečiv zo skupiny nestroidných analgetík ako sú ibuprofen, diklofenak, kyselina acetylsalicylová.
Bezpečnejšou voľbou sú lieky s obsahom paracetamolu (Paralen, Panadol).
Prajem skorú úľavu od ťažkostí.
S pozdravom
Mgr. Barbora Bičanovská